## La Vicepresidència respon a les demandes del sector i incrementa un 8,8 % el mòdul de l’acció concertada paralitzat des de 2022

*** El *Diari Oficial de la Generalitat Valenciana* publica este dilluns la modificació dels mòduls econòmics en el sector d’atenció a persones en situació o risc d’exclusió social**

La Vicepresidència i Conselleria de Servicis Socials, Igualtat i Vivenda ha publicat en el Diari Oficial de la Generalitat Valenciana la modificació de la quantia dels mòduls econòmics dels acords d’acció concertada en matèria de servicis socials en el sector d’atenció a persones en situació o risc d’exclusió social pertanyents a col·lectius vulnerables per a 2024-2026.

Esta actualització implica un increment global del 8,8 % dels mòduls econòmics i s’obté de la suma de l’augment del 5,7 % per a 2023 i de l’increment del 3,1 % per a 2022, que es correspon amb l’IPC acumulat de 2022 i de 2023.

Amb això, la Vicepresidència del Consell respon a les demandes del sector de servicis socials que reclamava este increment paralitzat des de 2022 pel Govern del Botànic.

Fins a esta actualització, continuava vigent el mòdul aprovat en 2022, que no preveu ni els augments de gastos generals de les entitats ni l’increment de salaris fixats en els seus respectius convenis col·lectius.

Per tant, l’import de l’increment diferencial del finançament és de 3.504.615,36 euros, dels quals 1.406.457,48 euros corresponen a l’increment de 2024, 1.402.614,70 euros al del 2025, i 695.543,18 euros a l’augment de 2026.

A més, també s’aproven les quanties corresponents a l’increment del finançament corresponent a l’any 2023, que ascendixen a 444.762,45 euros.

Fecha: 29/07/2024